section_heading: Životni prostor, način života
paragraph_text: Brdski, odnosno planinski vodenjak je tipični stanovnik vlažnih šuma brežuljkastih do brdovitih područja, često zajedno s manjim, nježnijim i rjeđim končastim vodenjakom. Nema ga u područjima bez šuma. Uz guste, listopadne šume, često živi i na područjima koja liče na parkove i u vrtovima koji nisu previše njegovani. Planinski vodenjak je, osim u vrijeme parenja, noćna kopnena životinja. Po danu se zadržava na različitim sjenovitim mjestima, često pod kamenjem ili drvom. Noću love kišne gliste, kukce i druge male životinjice. Glavni prirodni neprijatelji su im ribe koje se hrane njihovim ličinkama.